**भारत सरकार**

**महिला एवं बाल विकास मंत्रालय**

**राज्‍य सभा**

**अतारांकित प्रश्न संख्या 1234**

**दिनांक 16 दिसम्‍बर, 2013 को उत्तर के लिए**

**इंदिरा गांधी मातृत्व सहयोग योजना**

**1234. श्री राजकुमार धूत:**

क्या **महिला एवं बाल विकास मंत्री** यह बताने की कृपा करेंगे कि:

(क) : क्या सरकार देश में गर्भवती तथा स्तनपान कराने वाली माताओं हेतु इंदिरा गांधी मातृत्व सहयोग योजना को कार्यान्वित कर रही है;

(ख) : यदि हां, तो तत्संबंधी ब्यौरा क्या है; और

(ग) : महाराष्ट्र में इंदिरा गांधी मातृत्व सहयोग योजना के कार्यान्वयन की स्थिति क्या है?

उत्तर

श्रीमती कृष्णा तीरथ महिला और बाल विकास मंत्रालय की राज्य मंत्री (स्वतंत्र प्रभार)

**(क) और (ख) :** भारत सरकार का महिला एवं बाल विकास मंत्रालय गर्भवती एवं धात्री माताओं के लिए नकद प्रोत्‍साहन उपलब्‍ध कराते हुए उन्‍नत स्‍वास्‍थ्‍य तथा पोषण के लिए बेहतर अनुकूल वातावरण में योगदान करने हेतु सशर्त मातृत्‍व लाभ (सीएमबी) के लिए इंदिरा गांधी मातृत्‍व सहयोग योजना(आईजीएमएसवाई) नामक केंद्रीय प्रायोजित योजना कार्यान्‍वित कर रहा है । इसे आईसीडीएस के मंच के माध्‍यम से कार्यान्‍वित किया जा रहा है । इस स्‍कीम को अक्‍तूबर, 2010 में प्रायोगिक आधार पर प्रारंभ किया गया था, जो अब 53 चयनित जिलोंमें कार्यान्‍वित की जा रही है । वर्तमान में लाभार्थियों को बैंक खातों अथवा डाकघर खातों के माध्‍यम से दो किस्‍तों में 6,000/-रुपये का भुगतान किया जा रहा हे । पहली किस्‍त गर्भधारण की तीसरी तिमाही अर्थात सातवें से नवें महीने तथा दूसरी किस्‍त प्रसव के 6 महीने के बाद विशिष्‍ट परिस्‍थितियों को पूरा करने के बाद दिया जाता है । सभी सरकारी/सार्वजनिक क्षेत्र के उपक्रमों(केंद्र और राज्‍य) के कर्मचारी इस स्‍कीम में शामिल नहीं हैं क्‍योंकि वे भुगतान मातृत्‍व अवकाश के पात्र हैं ।

(ग) : यह स्‍कीम महाराष्‍ट्र के दो जिलों नामत: अमरावती और भण्‍डारा सहित 53 चयनित जिलोंमें प्रायोगिक आधार पर कार्यान्‍वित की जा रही है । इंदिरा गांधी मातृत्‍व सहयोग योजना (आईजीएमएसवाई) के तहत वर्ष 2010 से नवम्‍बर, 2013 तक के दौरान शामिल किए गए निर्मुक्‍त और उपयोग की गई निधि इस प्रकार है :

|  |  |  |  |
| --- | --- | --- | --- |
| **राज्‍य** | **वर्ष 2010-11 से 2013-14 तक (नवम्‍बर, 2013 तक) निर्मुक्‍त की गई निधि(रुपये करोड़ में)** | **वर्ष 2010-11 से 2013-14 तक(नवम्‍बर, 2013 तक) उपयोग की गई निधि (रुपये करोड़ में)** | **वर्ष 2010-11 से 2013-14 तक(नवम्‍बर, 2013 तक) शामिल किए गए लाभार्थी** |
| महाराष्‍ट्र | 37.61 | 29.27 | 61972 |

**\*\*\*\*\***